Christophorus Pissarides
Christophorus Antonii f. Pissarides seu litteris Graecis Χριστόφορος Αντωνίου Πισσαρίδης (Nicosiae in Cypro die 20 Februarii 1948 natus), alumnus universitatis Essexiae, est oeconomiae peritus Britannicus et professor designatus scholae scientiarum oeconomicarum et politicarum Londiniensis. Anno 2010 Christophorus Pissarides Praemium Nobelianum Oeconomiae una cum Americanis Petro Diamond et Dale Mortensen accepit.